
REFERAT

privind criteriile şi obiectivele de performanţă 
la SC ADMINISTRAREA DOMENIULUI  PUBLIC SA.

pentru anul 2007

Având în vedere adresa SC ADMINISTRAREA DOMENIULUI PUBLIC SA înregistrată sub numărul RE 2007-1034 din 21.05.2007 prin care se solicită aprobarea criteriilor şi obiectivelor de performanţă pentru anul 2007.

 În temeiul O.U.G. 79/2001 privind întărirea disciplinei economico-financiare şi alte dispoziţii cu caracter financiar, în continuare se abordează propunerile pentru anul 2007 privind criteriile şi obiectivele de performanţă  la SC ADMINISTRAREA DOMENIULUI PUBLIC SA.

Propunerile pentru anul 2007, sunt similare ca nivel al realizărilor cu anul 2006 şi  ţin cont exclusiv de activitatea societăţii fără a lua în calcul situaţiile independente de aceasta  respectiv eventualele diferenţe favorabile sau nefavorabile de curs valutar.


Criteriile de performanţă sunt propuse într-o dinamică pozitivă faţă de propunerile pentru anul 2006, realizările bune ale anului trecut sunt stimulative pentru colectivul societăţii care prin implicarea în  activitatea desfăşurată pentru realizarea obiectivelor propuse va trebui să-şi  perfecţioneze gradul de pregătire şi conştiinţă profesională în folosul cetăţeanului. 

Având in vedere cele exprimate în rândurile de mai sus propunem aprobarea prin hotărâre a Consiliului Local al Municipiului Timişoara  a criteriilor şi obiectivelor de performanţă la SC ADMINISTRAREA DOMENIULUI PUBLIC SA  pentru anul 2007.

